เร่งตั้งบอร์ด กมว.จ่อเพิกถอนใบอนุญาต ครูปรีชา
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังการประชุมคณะกรรมการคุรุสภาว่า ตนได้แจ้งให้ที่ประชุมทราบถึงคำสั่งหัวหน้าคณะรักษาความสงบแห่งชาติ (คสช.) ที่ 11/2561 เรื่อง การแก้ไของค์ประกอบของคณะกรรมการมาตรฐานวิชาชีพ (กมว.) ตามกฎหมายว่าด้วยสภาครูและบุคลากรทางการศึกษา ซึ่งได้เผยแพร่ทางเว็บไซต์ราชกิจจานุเบกษาเรียบร้อยแล้ว โดยบอร์ดคุรุสภาได้มีการหารือเกี่ยวกับหน้าที่ของ กมว. ซึ่งมีความสำคัญ เพราะเป็นผู้ดูแลทั้งเรื่องมาตรฐาน จริยธรรมความเป็นครู การออกและการพักใช้ใบอนุญาตประกอบวิชาชีพ สำหรับที่มาขององค์ประกอบบอร์ด กมว. ตามคำสั่ง คสช.ดังกล่าวให้อำนาจ รมว.ศึกษาธิการเป็นผู้แต่งตั้งประธาน กมว. ซึ่งตนยังไม่ได้มองว่าจะเลือกใครมาดำรงตำแหน่งเพราะยังมีเวลา แต่จะเลือกคนที่แวดวงครูให้การยอมรับนับถือ และเป็นผู้มีคุณธรรม จริยธรรมจริงๆ ส่วนที่มาของกรรมการโดยตำแหน่ง กรรมการผู้ทรงคุณวุฒิ กรรมการที่มาจากผู้ประกอบวิชาชีพทางการศึกษา และกรรมการจากคณาจารย์ในคณะครุศาสตร์ ศึกษาศาสตร์หรือการศึกษา แต่งตั้งโดยคณะกรรมการคุรุสภา ซึ่งคาดว่าน่าจะดำเนินการแต่งตั้งให้แล้วเสร็จภายในเดือน ส.ค.นี้,ด้านนายสมศักดิ์ ดลประสิทธิ์ รองเลขาธิการสภาการศึกษา ปฏิบัติหน้าที่เลขาธิการคุรุสภา กล่าวว่า ขณะนี้มีเรื่องที่ กมว.ต้องพิจารณากว่า 100 คดี ซึ่งในจำนวนนี้มีคดีของครูปรีชา ใคร่ครวญ กรณีหวย 30 ล้านบาทอยู่ด้วย.
นายสมศักดิ์ ดลประสิทธิ์ รองเลขาธิการสภาการศึกษา ปฏิบัติหน้าที่เลขาธิการคุรุสภา กล่าวว่า ขณะนี้มีเรื่องที่ กมว.ต้องพิจารณากว่า 100 คดี ซึ่งในจำนวนนี้มีคดีของครูปรีชา ใคร่ครวญ กรณีหวย 30 ล้าน
ครูปรีชา,ปรีชา ใคร่ครวญ,ใบอนุญาตประกอบวิชาชีพครู,หวย 30 ล้าน,คณะกรรมการมาตรฐานวิชาชีพ,การศึกษา